Azi a venit momentul să organizez primul concurs pe blog, n-am mai făcut așa ceva până acum deși blogăresc de vreo câțiva ani. Dar dacă e concurs, concurs să fie așa că să trecem la treabă.

Premii:

25 de cărți ce vor merge către 5 câștigători. Aceștia vor fi desemnați prin tragere la sorți, probabil printr-un site gen “random.org”.

Condiții de participare:

Pentru o înscriere validă în acest concurs, fiecare participant trebuie să:

se aboneze la site – se vor completa câmpurile “ Name ” și “ Email ” – dreapta sus, unde scrie “Abonează-te!”. (nici mie nu-mi place spam-ul, vei primi doar un mail când postez ceva nou, de regulă maxim două ori pe săptămână, nimic mai mult)

” și “ ” – dreapta sus, unde scrie “Abonează-te!”. (nici mie nu-mi place spam-ul, vei primi doar un mail când postez ceva nou, de regulă maxim două ori pe săptămână, nimic mai mult) lase un comentariu la acest articol în care să răspundă la cele două întrebări de mai jos: Care este cea mai bună carte citită până acum în 2018? Ce îți place/nu-ți place la site și ce crezi că ar putea fi îmbunătățit sau ce ai vrea să vezi aici, ce teme să fie abordate (sunt apreciate răspunsurile sincere)



Un share în social media (orice platformă/email/whatsapp) este binevenit dar nu este obligatoriu. De asemenea, dacă ești utilizator Reddit te aștept aici sau aici.

Obligatoriu, participanții trebuie să se afle pe teritoriul României pentru a le putea expedia premiile sau să îmi transmită o adresă din România din același motiv (desigur, dacă se numără printre câștigători).

În semn de mulțumire, cei abonați deja la infrasunete.eu participă automat la tragerea la sorți.

Durată concurs:

Ca să n-o lungim prea mult ca la filme porno, concursul începe astăzi, pe 29.04 și se încheie duminică, pe 06.05.2018, ora 00:00.

Căștigătorii vor fi anunțați aici pe blog, până pe data de 13.05.2018. Vor fi contactați via email pe adresa cu care s-au înscris în concurs și sunt rugați să răspundă în maxim 48 de ore de la data contactării, vor fi necesare datele pentru transmiterea premiului.

În cazul în care nu se primește răspuns în intervalul menționat, premiul se distribuie către următorul din listă (deși sunt 5 câștigători, ca măsură de precauție se vor extrage 10 sau mai multe persoane).

Mențiuni:

Prezentul regulament poate fi updatat dacă se consideră necesar fără notificare prealabilă. De asemenea, îmi rezerv dreptul a de a selecta “clientela”, nu voi accepta persoane recalcitrante, limbaj injurios etc. și nu mă omor nici după concursomani. În spețele menționate mai sus dar și în alte situații, îmi rezerv dreptul de a bloca și elimina din concurs respectivele persoane fără a fi neapărat notificați.

Orice nelămurire, întrebare, vă rog să o adresați mai jos, printr-un comentariu.

Atenție! Comentariile sunt moderate (adică este necesară aprobarea lor de către mine), nu vă panicați dacă nu apar imediat pe site, le voi verifica și aproba în cel mai scurt timp posibil.

Foarte important!!!

Cărțile oferite ca premiu, NU SUNT NOI! Repet, cărtile oferite ca premiu, NU SUNT NOI!

Motivul deciziei mele nu este zgârcenia ci doar vreau să trag un semnal de alarmă asupra cărților de tip anticariat. Susțin cumpărarea cărților în regim de anticariat (nu neaparat de la un anticariat ci mă refer la cărți “SH”, din mai multe motive pe care le voi expune într-un articol viitor.

Îmi place să cred că citind cărți vechi să spunem, putem pune și noi un pic de umăr la încetinirea distrugerii planetei. Poate exagerez dar cred că orice pas mic în direcția asta, pentru conservarea resurselor este important.

Cărțile oferite ca premiu sunt cele din pozele de mai jos, exact cele din pozele de mai jos și avem în felul următor:

P1:

Adland – Mark Tungate

Monstrul din prag – H.P Lovecraft

Curtea Marțială – Sven Hassel

Ziua Întunericului – Marco Pensante

Meserie! – David Lodge

P2:

Cod de bune maniere moderne – Edward Cyster, Francesca Young

Prietenii Fundației – Antologie alcătuită de Martin H. Greenberg

Scarabeul în mușuroi – A&B Strugațki

Omul invizibil – H. G Wells

Aurul Spartanilor – Clive Cussler

P3:

Teste de inteligență IQ (3) – Ken Russell, Philip Carter

Vraciul – T. Dolega-Mostowicz

Zburătorii Nopții – George R.R Martin

Vânătoarea Diavolului – Richard Lourie

GESTAPO – Sven Hassel

P4:

Pendulul lui Focault – Umberto Eco

Un copil pentru Rosemary – Ira Levin

astra.proză fantastică

SOLARIS – Stanislaw Lem

Cavalerul reginei – Alexandre Dumas

P5: